CELEX: 32011D0454
Language: hu
Date: 2011-07-22 00:00:00
Title: 2011/454/EU: A Bizottság végrehajtási határozata ( 2011. július 22. ) a klasszikus sertéspestis litvániai előfordulásával összefüggő egyes védintézkedésekről (az értesítés a C(2011) 5137. számú dokumentummal történt)  EGT-vonatkozású szöveg

23.7.2011   
            
            
               HU
            
            
               Az Európai Unió Hivatalos Lapja
            
            
               L 193/50
            
         A BIZOTTSÁG VÉGREHAJTÁSI HATÁROZATA
   (2011. július 22.)
   a klasszikus sertéspestis litvániai előfordulásával összefüggő egyes védintézkedésekről
   (az értesítés a C(2011) 5137. számú dokumentummal történt)
   (EGT-vonatkozású szöveg)
   (2011/454/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               A klasszikus sertéspestis a házisertéseket és a vaddisznókat sújtó fertőző vírusos betegség, mely súlyosan érintheti a sertéstenyésztés jövedelmezőségét, megzavarva az Unión belüli kereskedelmet és a harmadik országokba irányuló exportot.
            
         
               (2)
            
            
               Klasszikus sertéspestis kitörése esetén fennáll a veszély, hogy a kórokozó más sertéstenyésztő gazdaságokra, illetve vaddisznókra is átterjed. Ennek következtében – az élő sertések vagy az azokból előállított termékek kereskedelme révén – átterjedhet egyik tagállamból a másikba, vagy harmadik országokba is.
            
         
               (3)
            
            
               A klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelv (3) a klasszikus sertéspestis elleni védekezésre vonatkozóan uniós minimumintézkedéseket vezet be. A 2001/89/EK irányelv 9. cikke előírja, hogy klasszikus sertéspestis kitörése esetén védő- és megfigyelési körzeteket kell létrehozni, melyekben az irányelv 10. és 11. cikkében rögzített intézkedéseket kell alkalmazni.
            
         
               (4)
            
            
               Litvánia tájékoztatta a Bizottságot a klasszikus sertéspestissel kapcsolatos jelenlegi helyzetről az ország területén, és a 2001/89/EK irányelv 9. cikkének megfelelően védő- és megfigyelési körzeteket hozott létre, melyekben az említett irányelv 10. és 11. cikkében említett intézkedések alkalmazandók.
            
         
               (5)
            
            
               Az Unión belüli kereskedelem bármely szükségtelen megzavarását megelőzendő, valamint elkerülendő, hogy harmadik országok indokolatlan kereskedelmi akadályokat állítsanak fel, az érintett tagállammal együttműködve össze kell állítani a klasszikus sertéspestisre vonatkozóan Litvánia korlátozás alá vont körzeteinek – azaz a védő- és megfigyelési körzeteknek (a továbbiakban: korlátozás alá vont körzetek) – uniós jegyzékét.
            
         
               (6)
            
            
               Ennek megfelelően e határozat mellékletében fel kell tüntetni Litvánia korlátozás alá vont körzeteit, és meg kell határozni a szóban forgó regionalizáció időtartamát.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Litvánia biztosítja, hogy a 2001/89/EK irányelv 9. cikkének megfelelően létrehozott védő- és megfigyelési körzetek magukban foglalják legalább az e határozat mellékletében felsorolt területeket.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. július 22-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 395., 1989.12.30., 13. o.
   
      (2)  HL L 224., 1990.8.18., 29. o.
   
      (3)  HL L 316., 2001.12.1., 5. o.
   
      MELLÉKLET
      
                  Körzetek Litvániában
               
               
                  A 1. cikkben említett, korlátozás alá vont körzetek
               
               
                  Alkalmazás határideje
               
            
                  Védőkörzet
               
               
                  Jonava városa és a következő 67 falu Kaunas megye Jonava körzetében: Akliai, Barantiškiai (tanya), Bazilionys, Beržynai (tanya), Beržai, Blauzdžiai, Butkūnai, Didėnai, Dragočiai, Dukuvkos, Gabrilava, Gečiai, Gegutė, Gudžionys, Jadvygava, Jaugeliškiai, Juodžiai, Karaliūnai, Kaupinai, Knipai, Konceptas, Konciapolis, Konstantinava (tanya), Kripčiai, Kulšiškiai, Kvietkučiai, Liepiai, Linksmavietė, Liutkūnai, Lokėnėliai, Lukšiai, Mačioniai, Madlinava, Markutiškiai, Marvilė, Melnytėlė, Mikšiškiai, Mimaliai, Narauninkiškiai, Paberžė, Pagečiai, Palankesiai, Palokiai II, Pasodos, Paulinava, Petrašiūnai, Prauliai, Ragožiai, Rudėnai, Satkūnai, Skripteliai, Stašiūnai, Svalkeniai, Šilai, Širviai, Šmatai, Šukiai, Upelis, Užmiškiai, Vainiai, Vaivadiškiai, Varpėnai, Žeimeliai, Žeimiai (vasútállomás), Žeimiai település, Žieveliškiai, Žvėrynai.
               
               
                  2011. augusztus 20.
               
            
                  Megfigyelési körzet
               
               
                  Jonava körzete Kaunas megyében (kivéve Kaunas megye Kėdainiai körzetében található itt felsorolt 23 falu védőkörzetének területét: Akmeniai, Aukupėnai, Bajėniškis, Baldinkos, Beinaičiai, Jovaišai, Juciūnai, Liaudiškiai, Nartautai, Nociūnai, Mitėniškiai, Pakščiai, Pašėtės, Pėdžiai, Pručiai, Rimuoliai (tanya), Stašaičiai, Slikiai, Slikiai (vasútállomás), Šilainiai, Šėta, Užkapiai, Vainiūnai és Ukmergės körzet 5 faluja – Manteikiai, Marašuvkos, Tarakų, Paliesės, Reniūnų.
               
               
                  2011. augusztus 20.